laion/Wikipedia-Exotic huggingface dataset:
קרן קגרליצקי

קרן קגרליצקי (נולדה ב-23 בנובמבר 1991) היא מנצחת, מלחינה ומעבדת ישראלית. נולדה לאם טכנאית MRI ואב איש עסקים. גדלה בירושלים. החלה את לימודי הפסנתר בגיל 7 והתחנכה בקונסרבטוריון של האקדמיה למוסיקה ולמחול בירושלים אצל יצחק קוסוב ושושנה כהן. לאחר השירות הצבאי למדה תואר ראשון בקומפוזיציה באקדמיה למוסיקה ולמחול בירושלים, במסלול קומפוזיציה רב תחומית ובמסלול ניצוח תזמורות. תלמידתם של מנחם ויזנברג, אבנר בירון, סטנלי ספרבר ואיתן גלוברזון. כיום משלימה תואר שני בניצוח באוניברסיטה לאמנויות בברלין. ניצחה על הקאמרטה הישראלית ירושלים, התזמורת הקאמרית הישראלית, התזמורת הסימפונית של ברטאן (צרפת) ותזמורת בית האופרה של פלרמו. בנוסף עמדה בראש התזמורת הפילהרמונית של ה-BBC בקונצרט מיוחד לחג המולד. ניצחה על מקהלה בקריה האקדמית אונו ועבדה בתור מנהלת מוזיקלית של התזמורת הסימפונית של תיכון האקדמיה למוסיקה ולמחול בירושלים. משנת 2023 היא משמשת בתור המנצחת והמנהלת המוזיקלית של התזמורת הסימפונית ע"ש מנדי רודן באקדמיה למוסיקה ולמחול בירושלים. היא משמשת כמנצחת בית ומשנה למנהל המוזיקלי בתזמורת סימפונט רעננה ועוזרת מנצח עבור עומר מאיר ולבר בתזמורת הפילהרמונית של ה-BBC. יחד עם תזמורת סימפונט רעננה שיתפה פעולה עם האמנים אנריקו מסיאס וסוזן וגה. במסגרת פרויקט "פעמה" הופיעה בקונצרטים מודרכים לילדים בבתי ספר בישראל. זוכת מלגת הצטיינות בשנת 2015, וזוכת מלגת קרן התרבות אמריקה-ישראל בניצוח לשנים 2018–2019. עוסקת בניצוח, הלחנה, ניהול מוזיקלי, עיבודים מוזיקליים ותזמור. מתגוררת בברלין. מעונת 2022/23 מכהנת קגרליצקי כמנצחת הבית של פולקסאופר של וינה. קרן קגרליצקי, ברשת החברתית פייסבוק קרן קגרליצקי, ברשת החברתית אינסטגרם קרן קגרליצקי, סרטונים בערוץ היוטיוב קרן קגרליצקי, אתר סימפונט רעננה קרן קגרליצקי: איך הפכה ילדה שכמעט ויתרה על שיעורי פסנתר למנצחת מצליחה?, באתר onlife, ‏2018 חדשות הלילה | 11.03.19 (ראיון עם קרן קגרליצקי), סרטון בערוץ "כאן חדשות", באתר יוטיוב קונצרט עד הבית | תזמורת סימפונט רעננה, באתר כאן – תאגיד השידור הישראלי, 25 באוגוסט 2020, קונצרט בניצוחה של קרן קגרליצקי חגי חיטרון, איך לשמור על קהל בלי קונצרטים?, באתר הארץ, 24 באוגוסט 2020
אלטמול

אלטמול (בגרמנית: Altmühl) הוא נחל בבוואריה, גרמניה באורך של 227 קילומטרים, הנשפך לדנובה. הנחל מהווה חלק מהמערך תעלת מיין–דנובה. הזרימה הממוצעת של הנחל היא 24.3 מטרים מעוקבים בשנייה, בחורף זה עולה עד 34 מטרים מעוקבים בשנייה ובקיץ הזרימה יורדת עד 16 מטרים מעוקבים בשנייה. מדיה וקבצים בנושא אלטמול בוויקישיתוף Der ewig umstrittene Main-Donau-Kanal (בגרמנית) ערך זה הוא קצרמר בנושא נהרות ונחלים ובנושא גרמניה. אתם מוזמנים לתרום לוויקיפדיה ולהרחיב אותו.
ג'דדיה גודאייקר

ג'דדיה גודאייקר (באנגלית: Jedidiah Goodacre; נולד ב-11 בינואר 1989) הוא שחקן קנדי, הידוע בתפקידיו בסרטים של ערוץ דיסני כמו "זאפד", "היורשים" ובהמשכיו "היורשים 2" ו"היורשים 3". בהם הוא שיחק את צ'אד בנה של סינדרלה והנסיך מקסים גודאייקר נולד בפטרוליה, אונטריו, קנדה. יש לו שלוש אחיות בוגרות ממנו ואח אחד. בשנת 2012 החל ללמוד בבית הספר לקולנוע בוונקובר, קולומביה הבריטית. הופעת הבכורה של גודאייקר הייתה בסרט בטלוויזיה "Restless Virgins" של ערוץ לייפטיים. לאחר שני תפקידי משנה בסרט עלילתי ובסרט טלוויזיה, בשנת 2015 הוא התפרסם לראשונה לקהל הרחב כשהשתתף בארבעה פרקים בסדרת הטלוויזיה לנוער "100" של רשת The CW. עוד בשנת 2015 הוא גילם את הנסיך צ'אד מקסים בסרט הטלוויזיה "היורשים" של ערוץ דיסני, ובשנים 2017 ו-2019 חזר לשחק בסרטי ההמשך, "היורשים 2" ו"היורשים 3", בהתאמה. בשנת 2018 גילם את רומן סיינה בסך הכל בשישה פרקים בסדרת הטלוויזיה "המקוריים", אותם שיחק שוב כעבור שנה בסדרת ההמשך "מורשות". באותה שנה שיחק בתפקיד דוריאן גריי בסדרת הטלוויזיה "הרפתקאותיה המצמררות של סברינה". בשנת 2019 שיחק בתפקיד קייל בסדרת האימה "המסדר" של ספק שירותי הסטרימינג נטפליקס. בשנת 2021 שיחק בתפקיד ראשי בדרמה הרומנטית למצוא אותך. ג'דדיה גודאייקר, ברשת החברתית אקס (טוויטר) ג'דדיה גודאייקר, ברשת החברתית אינסטגרם ג'דדיה גודאייקר, במסד הנתונים הקולנועיים IMDb (באנגלית) ג'דדיה גודאייקר, באתר AllMovie (באנגלית) ג'דדיה גודאייקר, באתר Rotten Tomatoes (באנגלית)
ויליאם ג'ייקוב באר

ויליאם ג'ייקוב באר (באנגלית: William Jacob Baer‏; 29 בינואר 1860 – 21 בספטמבר 1941) היה אמן אמריקאי, שנחשב כצייר המיניאטורות האמריקאי החשוב ביותר. ויליאם ג'ייקוב באר נולד בסינסינטי, אוהיו ב-29 בינואר 1860. הוא היה חניך ליתוגרפיה בחברת דונלדסון בסינסינטי בין השנים 1876 לבין 1879. באותה תקופה למד בערב בבית הספר לעיצוב מקמיקן אצל לואי רביסו. הוא המשיך את הכשרתו במינכן באקדמיה המלכותית בין השנים 1880 עד 1884, ולמד ציור שמן אצל לודוויג פון לופץ. הוא קיבל מדליות בכל הקורסים שלו, והאקדמיה רכשה את אחד מציורי צבעי המים שלו. עם שובו לארצות הברית התמקם באר במושבת האמנות מונטקלייר שבניו ג'רזי כדי להמשיך בקריירה שלו כצייר ז'אנר, צייר פורטרטים ומורה. הוא נמשך לשם על ידי חברו, המאייר אלכסנדר דרייק. דרייק עודד אותו ללמד שיעורי תחריט ושרטוט בשחור-לבן למאיירים. חברי הכיתה זכו לכינוי "קרבונארי". בשנת 1888 באר הפך למדריך בראונד לייק, ניו יורק, בשיעורי קיץ. ב־1892 וב-1893 הפך מצייר דמויות לצייר מיניאטורות - הן של דיוקנאות והן נושאים אחרים, בתחילה בחסותו של אלפרד קורנינג קלארק, ועד מהרה באר הפך למיניאטוריסט הנודע ביותר במדינה ועמד בראש ציירי המיניאטורות, תחייה אמנותית שהחלה באותה תקופה. הוא היה הנשיא הראשון של האגודה האמריקאית לציירי מיניאטורות, ניו יורק. באר הציג ביריד העולמי בשיקגו בשנת 1893. בניו יורק ובתערוכת פריז בשנת 1900 הוענקו לבאר מדליות. הוא גם הציג קבוע באקדמיה הלאומית לעיצוב, ניו יורק, במכון לאמנות בשיקגו ובאקדמיה לאמנות של פנסילבניה. בשנת 1913 נבחר באר לעמית באקדמיה הלאומית לעיצוב. באר נפטר במזרח אורנג', ניו ג'רזי ב־21 בספטמבר 1941. מדיה וקבצים בנושא ויליאם ג'ייקוב באר בוויקישיתוף ויליאם ג'ייקוב באר, באתר "Find a Grave" (באנגלית) Chisholm, Hugh, ed. (1911). "Baer, William Jacob" . Encyclopædia Britannica (11th ed.). Cambridge University Press. "William Jacob Baer" Carr, Carolyn Kinder, Revisiting the White City: American Art at the 1893 World's Fair, National Portrait Gallery, 1993.
יחסי אוקראינה–סלובניה

יחסי אוקראינה–סלובניה הם יחסי החוץ בין אוקראינה וסלובניה. סלובניה הכירה בעצמאות אוקראינה ב-11 בדצמבר 1991, ויחסים דיפלומטיים בין המדינות כוננו כעבור שלושה חודשים, ב-10 במרץ 1992. בשנת 2004 פתחה אוקראינה את שגרירותה בליובליאנה, ואילו שגרירות סלובניה באוקראינה נפתחה באפריל 2004 בקייב, כאשר לפני כן משימתה בוצעה על ידי שגרירותה בבודפשט, הונגריה. סלובניה ואוקראינה משתפות פעולה בהצלחה לא רק בתחום הפוליטי והכלכלי, אלא גם בתחומי הביטחון, המדע, התחבורה, ענייני פנים, תרבות ובריאות. גם הפרלמנטים של הרפובליקה של סלובניה ואוקראינה משתפים פעולה בהצלחה, וסלובניה אף תומכת בהצטרפות אוקראינה לאיחוד האירופי. אוקראינה מחזיקה בסלובניה שגרירות בליובליאנה. סלובניה מחזיקה באוקראינה שגרירות בקייב. מדיה וקבצים בנושא יחסי אוקראינה–סלובניה בוויקישיתוף שגרירות סלובניה באוקראינה
נחל סבך

נחל סבך הוא אחד מיובליו של נחל יגור. ראשיתו של נחל סבך בקו פרשת המים ושלושת ערוציו, סמוך לכביש 672 מחיפה ליישוב עוספיא. המים שופעים מעל סלעי קירטון ואדמת רנדזינה. לאחר מכן עוברים על סלעי דולומיט. הערוצים נפגשים לכדי ערוץ אחד בדרך נוף כרמל. תוואי הנחל ואפיקו צר ותלול ולאורכו מפלונים בגובה של כשלושה מטרים. במפגש עם נחל יגור ערוציו צרים ובהם מדרון תלול וניתן לחזות במפלי מים הנופלים מעל סלע דולומיט. מפליו של הנחל מגיעים עד גובה של כ-7 מטרים בחלקו התחתון. צמחיית הנחל היא חורש ים-תיכוני. לאורך גדותיו של הנחל גדלים עצים כאלון מצוי, מורן החורש, זית, כליל החורש, אלה ארצישראלית וער אציל היוצרים חורש. אורי דביר, טבע הדברים, טיול בכרמל: צוקים ופיתולים בנחל מעפילים (נחש), באתר ynet, 8 בנובמבר 2009 סלמאן אבו רוכן, יעקב שורר, כרך 5: הכרמל וחופו ורמות מנשה / מדריך ישראל החדש : אנציקלופדיה, מסלולי טיול, תל אביב, ידיעות אחרונות, 2001, עמ' 164
יחסי אוקראינה–קזחסטן

יחסי אוקראינה–קזחסטן הם יחסי החוץ המתקיימים בין קזחסטן לאוקראינה. בין המדינות קשר היסטורי רב, שכן עד שנת 1918 היו שתי המדינות חלק מהאימפריה הרוסית ולאחר מכן, עד 1991 היו חלק מברית המועצות. שתי המדינות כוננו יחסים דיפלומטיים מלאים בשנת 1991 עם קבלת העצמאות של שתיהן. בקזחסטן חיים כיום בין 895,000 ל-2,400,000 תושבי קבע ממוצא אוקראיני. שתי המדינות חברות יחד בחוגים בינלאומיים שונים, כמו האומות המאוחדות, שותפות לשלום ובארגון לביטחון ולשיתוף פעולה באירופה. שתי המדינות גם חולקות אופי גאוגרפי דומה: המרחק בין שתי הנקודות הקרובות ביותר ביניהן הוא רק 468 קילומטרים (291 מיל), שמופרדים על ידי רוסיה. הסחר הדו-צדדי בין אוקראינה לקזחסטן בשנת 2012 היה לפי הערכות גורמים רשמיים כ-4.4 מיליארד דולר, כפול ממה שהיה בשנת 2010. ב-14 באוקטובר 2013 נפגש שר החוץ הקזחי ארלן אידריסוב עם שר החוץ האוקראיני, ליאוניד קוז'רה. השניים דנו בקידום שיתופי פעולה בין שתי המדינות. בשנת 2014 היה אמור לבקר בקזחסטן נשיא אוקראינה, ויקטור ינוקוביץ'. אולם ינוקוביץ' הודח מהנשיאות באותה שנה. אף שרוסיה, שהיא בעלת השפעה עצומה על קזחסטן, התנגדה בתוקף לממשלה שלאחר המהפכה בקייב, ממשלת קזחסטן הודיעה כי תמשיך לקיים יחסים מלאים עם אוקראינה. קזחסטן מחזיקה באוקראינה שגרירות בקייב וקונסוליית כבוד באודסה. אוקראינה מחזיקה בקזחסטן שגרירות בנור-סולטן וקונסוליה כללית באלמטי. יחסי החוץ של אוקראינה מדיה וקבצים בנושא יחסי אוקראינה–קזחסטן בוויקישיתוף "Trade between Ukraine, Kazakhstan doubles in 2011". Kyiv Post. 26 במרץ 2012. אורכב מ-המקור ב-27 במרץ 2012. נבדק ב-26 במרץ 2012. {{cite news}}: (עזרה) http://www.mfa.gov.kz/en/#!/news/article/12034 Retrieved 15 October 2013. (אורכב 31.08.2013 בארכיון Wayback Machine) Trilling, David (30 באוגוסט 2014). "As Kazakhstan's Leader Asserts Independence, Did Putin Just Say, 'Not So Fast'?". Eurasianet. נבדק ב-30 באוגוסט 2014. {{cite news}}: (עזרה)
הוצאה לאור שולחנית

הוצאה לאור שולחנית (באנגלית: Desktop Publishing,‏ DTP) היא תוכנה המשמשת לעימוד וסידור טקסטים ותמונות במטרה להדפיס חומרי פרסום שונים, כמו חוברות, ספרים, עיתונים, מודעות ועלונים. היכולות העיקריות של התוכנות הללו הן עימוד וסידור טקסטים ותמונות במגוון רחב של תצורות, פיזור טקסטים בעמודות וטבלאות, ותמיכה בהערות שוליים באופנים שונים. בשל התפתחות מעבדי התמלילים הגרפיים, ניתן למצב אותם כהוצאות לאור שולחניות בסיסיות, אם כי חסרות להן הגמישות והדיוק הקיימים בשולחניות. מהפכה גדולה נרשמה בעולם המחשבים כשהוצג המקינטוש (Macintosh) הראשון על ידי חברת אפל (Apple) ב-1984. המקינטוש, בשילוב עם מדפסת לייזר איפשר חופש ומהירות בהוצאה לאור שלא היו קיימים עד אז. מאז, ענף ההוצאה לאור התקדם מבחינה טכנולוגית אך השינויים בקונספציות הבסיסיות של התחום היו מועטות. אדובי אינדיזיין (Adobe InDesign) מיקרוסופט פבלישר (Microsoft Publisher) — שולחנית לתחום הנמוך. יכולות בסיסיות. סקריבוס (Scribus) — תוכנה חופשית. קווארק אקספרס (QuarkXPress) תג (תכנה) — תוכנה לעימוד ספרי קודש. LaTeX — בעיקר בתחום מדעי הטבע. פריהנד (Macromedia Freehand) — תוכנה ששימשה גם ליצירת גרפיקה וקטורית. שלטה במשך שנים בשוק ההוצאה לאור השולחנית בישראל, עד שהוחלפה באינדיזיין באמצע שנות ה-2000. אדובי פייג'מייקר (Adobe PageMaker) — התחרתה בקווארק אקספרס ובהמשך גם בפריהנד. פיתוחה נפסק בשנת 2004 לטובת אינדיזיין. מדיה וקבצים בנושא הוצאה לאור שולחנית בוויקישיתוף הוצאה לאור שולחנית, באתר אנציקלופדיה בריטניקה (באנגלית)
מיקל דמסגור

מיקל קרוג דמסגור (בדנית: Mikkel Krogh Damsgaard; נולד ב-3 ביולי 2000) הוא כדורגלן דני, המשחק בעמדת הקיצוני בברנטפורד ובנבחרת דנמרק. דמסגור החל לשחק כדורגל בעיר הולדתו בעודו בן שמונה בלבד, כשאביו היה המאמן שלו. במהלך משחק עם קבוצת הכדורגל של יילניה, דמסגור נצפה על ידי צייד כישרונות של מועדון הכדורגל נורשלן, שהיה במשימה לעקוב אחר שחקן אחר, אך לבסוף שם את עיניו על דמסגור. הוא הצטרף לשורות המועדון כשחקן מתחת לגיל 12 בחוזה נערים עד שנת 2020. ב-27 בספטמבר 2017, דמסגור ערך את הופעת הבכורה שלו בקבוצה הבוגרת של נורשלן, כשהיה בן 17. הוא שותף בכל דקות המשחק במשחק הגביע מול וייגור, ואף רשם בישול בניצחון 0–4 על האחרונה. הופעת הבכורה שלו בליגה הדנית הגיעה ב-26 בנובמבר 2017 במשחק מול הורסנס. ב-6 בפברואר 2020, נודע שדמסגור חתם על חוזה לארבע שנים בשורות סמפדוריה מהסרייה א' האיטלקית, כאשר החוזה שלו יכנס לתוקף החל מ-1 ביולי, סכום העברה היה כ-6.7 מיליון אירו. ב-17 באוקטובר של אותה השנה, הוא כבש את שערו הראשון בליגה בניצחון 0–3 על לאציו. ב-10 באוגוסט 2022 חתם בברנטפורד מהפרמייר ליג. ב-27 באוגוסט ערך הופעת בכורה בקבוצה, בתיקו 1-1 עם אברטון. ב-21 ביוני 2021, דמסגור כבש שער בניצחון 1–4 על נבחרת רוסיה במסגרת שלב הבתים של יורו 2020, וכתוצאה מכך הפך לכובש הדני הצעיר ביותר אשר כובש באליפות אירופה בעודו בן 20 שנים ו-353 ימים. ב-7 ביולי, הוא הבקיע את השער הראשון במשחק חצי הגמר מול נבחרת אנגליה; לעומת זאת, שער זה לא הספיק לדנים כדי לנצח ולהעפיל לגמר הטורניר, זאת לאחר שהנבחרת ספגה הפסד 2–1 לאחר הארכה. נכלל בסגל נבחרת דנמרק לטורניר יורו 2024. מיקל דמסגור, ברשת החברתית אינסטגרם מיקל דמסגור, באתר Transfermarkt מיקל דמסגור, באתר Soccerway מיקל דמסגור, באתר BDFutbol מיקל דמסגור, באתר WorldFootball.net מיקל דמסגור, באתר National Football Teams מיקל דמסגור, באתר FootballDatabase.eu פודקאסט: מיילניה ועד לסמפדוריה - ריאיון עם מיקל דמסגור (בדנית) התגובות מהניצחון בגביע על וייגור (בדנית) דמסגור מגיע לסמפדוריה ב-1 ביולי מנורשלן (באיטלקית) נורשלן תקבל 50 מיליון קרונות על דמסגור (בדנית) סמפדוריה הגדולה: לאציו הפסידה משערים של קוואליארלה, אאוגלו ודמסגור (באיטלקית) רוסיה 1–4 דנמרק Hjulmand har udtaget truppen til EM באתר הרשמי של התאחדות הכדורגל הדנית, 30 במאי 2024 (בדנית)
תנופה (חברה)

תנופה פתרונות תחבורה בע"מ היא חברת תחבורה ציבורית ישראלית שהוקמה בשנת 2020. מפעילה את התחבורה הציבורית בפרוזדור ירושלים ובשומרון. החברה נוסדה בשנת 2020. הבעלות בחברה מחולקת בין ארבע חברות - מאיה תור (30%), חברת EL שמחזיקה ב-30%, צ'יינה מוטורס (22.5%), וקבוצת שאשא (17.5%). צ'יינה מוטורס היא יבואנית של אוטובוסים סיניים מדגם יוטונג, ומחזיקה במאות אוטובוסים שנרכשו ופעילים ברחבי ישראל. באוקטובר 2020, זכתה חברת "תנופה" במכרז להפעלת התחבורה הציבורית בפרוזדור ירושלים. בנוסף זכתה במכרז להפעלת התחבורה הציבורית בשומרון. ב-19 באוקטובר 2021 החלה החברה בהפעלת אשכול פרוזדור ירושלים במקומה של "סופרבוס". ב-31 בדצמבר 2021 החלה החברה בהפעלת אשכול שומרון במקומה של "אלקטרה-אפיקים". ב-23 בינואר 2022 קווי חניון שפירים שעד כה הופעלו על ידי "אגד תעבורה" הועברו להפעלת חברת "תנופה" במסגרת אשכול פרוזדור ירושלים. ב-26 באפריל 2022 החליפה החברה את "אגד" בהפעלת קווי פרוזדור ירושלים ובכך השלימה החברה את כניסתה לאשכול. ב-4 באוגוסט 2022 פורסם בהארץ כי בקו 288 של "תנופה" מתבצעת הפרדה בין יהודים לערבים, המהווה לכאורה עבירה פלילית, וכן פורסם מקרה בו כ-50 פועלים פלסטינים עלו לאוטובוס ברחוב המסגר (תל אביב) וכאשר הגיעו לבני ברק אולצו לרדת, לאחר ששלושה יהודים סירבו לחלוק עימם את הנסיעה. משרד התחבורה פתח בחקירת המקרה, ומנכ"לית המשרד מיכל פרנק הודיעה כי המקרה הועבר גם לטיפול המשטרה. צי החברה כולל אוטובוסים עירונים ובינעירוניים (וממוגני ירי ואבנים) ומיניבוסים מתוצרת אוטוקר, גולדן דרגון, מרצדס-בנץ, וולוו אוטובוסים, וויסדום ויוטונג. מדיה וקבצים בנושא תנופה בוויקישיתוף אתר האינטרנט הרשמי של תנופה תנופה, ברשת החברתית פייסבוק תנופה פתרונות תחבורה בע"מ - 516270196, באתר checkid אודות החברה ואזורי פעילות, באתר תנופה ליאור גוטמן ואודי עציון, "תנופה" ו-"נתיב אקספרס" זכו במכרזי תחב"צ בירושלים, בית שמש ובשומרון, באתר כלכליסט, 14 באוקטובר 2020 מיכאל רוכוורגר, חצי מיליארד שקל לתחבורה ציבורית: הסכם המימון הענק של מזרחי טפחות, באתר TheMarker‏, 24 בינואר 2021 ליאור גוטמן ואודי עציון, "תנופה" ו-"נתיב אקספרס" זכו במכרזי תחב"צ בירושלים, בית שמש ובשומרון, באתר כלכליסט, 14 באוקטובר 2020 אורלי הררי, מהיום: חברת תנופה תפעיל את התחבורה הציבורית בפרוזדור ירושלים, באתר ערוץ 7, 19 באוקטובר 2021 החל מהיום: "תנופה" תפעיל את קווי התחבורה הציבורית בשומרון, באתר בחדרי חרדים, ‏31 בדצמבר 2021 אגד מפסיקה את פעילות הקווים: זו העיר שאותה תעזוב, באתר Ice, ‏26 באפריל 2022 חן מענית, לדרישת נוסעים יהודים, נהג הוריד מאוטובוס לגדה עשרות פלסטינים, באתר הארץ, 9 באוגוסט 2022. חן מענית, משרד התחבורה פתח בחקירת המקרה שבו עשרות פלסטינים הורדו מאוטובוס לדרישת יהודים, באתר הארץ, 14 באוגוסט 2022.
הפועל רמות מנשה מגידו

הפועל רמות מנשה מגידו היא קבוצת כדורגל ישראלית, המייצגת את קיבוץ רמות מנשה, שבמועצה האזורית מגידו. הקבוצה משחקת נכון ל-2024 בליגה ב' צפון של ההתאחדות לכדורגל בישראל. המועדון הוקם בשנת 1971 על ידי חבר קיבוץ רמות מנשה שלמה לירן והחל לשחק בליגות האזוריות, שלא היו קשורות להתאחדות הכדורגל בישראל. בשנת 1995 הצטרף המועדון להתאחדות הכדורגל בישראל והתחיל לשחק במחוז המפרץ ליגה ג'. בעונת 2000–1999 סיים המועדון במקום השני בליגה ג' של מחוז יזרעאל ועלה לליגה ב' בפעם הראשונה בתולדותיו, זאת לאחר שהתפנה מקום אחד בליגה ב' בעקבות המיזוג בין הפועל קריית שמונה (ששיחקה בליגה א') ומכבי קריית שמונה (ששיחקה בליגה ב') והוויצרות קבוצת עירוני קריית שמונה. המועדון ירד לליגה ג' לאחר שסיים בתחתית ליגה ב' צפון בעונת 01–2000 ונשאר בליגה ג' עד לעונת 08–2007. בעונה זו הקבוצה סיימה במקום השני וקודמה לליגה ב' בתור הסגנית הטובה ביותר בחטיבות ליגה ג' צפון, שוב לאחר שהתפנה מקום בליגה ב' וזאת בעקבות התפרקותה של מכבי טורעאן. בעונת 10–2009 המועדון סיים במקום השלישי בליגת ב' צפון והעפיל למשחקי מבחן לעליה לליגה א'. אחרי שניצחו את מכבי אחי איכסל, הפועל אכסאל והפועל איחוד בני סמיע, הם התמודדו מול הפועל בני ג'דיידה מליגה א' למשחק הגמר המכריע. רמות מנשה מגידו ניצחה 3–2 לאחר שחזרה מפיגור של 0–2 ועלתה לליגה א'. בעונת 11–2010 המועדון סיים בתחתית ליגה א' צפון וירד חזרה לליגה ב', בה הם משחקים כיום. נכון ל-2024 הפועל רמות מנשה מגידו היא קבוצת הכדורגל היחידה המייצגת את התנועה הקיבוצית. הפועל רמות מנשה מגידו באתר ההתאחדות לכדורגל בישראל שלמה לירן אחרון המוהיקנים
צ'ומה אוקיקי

צ'וקוומה ג'וליאן "צ'וּמָה" אוֹקיקי (באנגלית: Chukwuma Julian "Chuma" Okeke; נולד ב-18 באוגוסט 1998) הוא כדורסלן אמריקאי, המשחק בקבוצת אורלנדו מג'יק מליגת ה-NBA, בעמדות הסמול פורוורד והפאוור פורוורד. אוקיקי נולד וגדל באטלנטה שבג'ורג'יה. בשנתו האחרונה בליגת התיכונים האמריקאית, 2017, זכה בתואר "שחקן העונה של ג'ורג'יה" ("Mr. Georgia Basketball"), לאחר שרשם ממוצעים של 24.4 נקודות ו-15.0 ריבאונדים למשחק עבור קבוצת "תיכון וסטלייק". בשנת 2017 החל ללמוד באוניברסיטת אובורן אשר באלבמה. בעונתו הראשונה בקבוצת הכדורסל שלה קלע 7.5 נקודות בממוצע למשחק כשחקן ספסל, ובעונתו השנייה שימש כשחקן חמישייה קבוע, ותרם 12.0 נקודות ו-6.8 ריבאונדים למשחק. במשחק שמינית גמר טורניר אליפות המכללות, מול אוניברסיטת קרוליינה הצפונית, סבל אוקיקי מקרע ברצועה הצולבת הקדמית אשר השבית אותו ממשחק למשך שנה שלמה. על אף הפציעה, החליט לעזוב את האוניברסיטה ולהעמיד את עצמו לבחירה בדראפט ה-NBA. בדראפט ה-NBA‏ 2019 נבחר אוקיקי בבחירה ה-16, על ידי אורלנדו מג'יק. בשל הפציעה, חתם אוקיקי על חוזה בקבוצה רק לקראת עונת 2020/2021, לאחר שנה של שיקום ואימונים אישיים. ב-27 המשחקים הראשונים של עונת הרוקי שלו קלע אוקיקי 4.4 נקודות בממוצע למשחק בלבד, אולם ב-18 המשחקים הנותרים הציג שיפור משמעותי, ותרם 12.8 נקודות, 4.8 ריבאונדים, 2.8 אסיסטים ו-1.5 חטיפות למשחק. צ'ומה אוקיקי, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA הסטטיסטיקות של אוקיקי בליגת המכללות, באתר sports-reference.com רשימת הנבחרים בדראפט 2019, באתר basketball-reference.com הסטטיסטיקות של אוקיקי ב-NBA, באתר basketball-reference.com
ג'אומטרי

ג'אומטרי (באנגלית: Geometry) היא יצרנית מכוניות חשמליות, שבסיסה בהאנגג'ואו שבסין. היא הוקמה על ידי ג'ילי באפריל 2019. בנובמבר 2021 הוחל שיווק גם בישראל. עד שנת 2025 מתכננת ג'אומטרי להשיק 10 דגמים חשמליים חדשים מלבד ארבעת הדגמים הקיימים שלה. נקראת גם ג'ילי ג'אומטרי. 2019–2022 2022–הווה ג'אומטרי A – מכונית חשמלית במרכב סדאן, הושקה בשנת 2019. ג'אומטרי C – מכונית חשמלית במרכב קרוסאובר, הושקה בשנת 2020. ג'אומטרי EX3 – קרוסאובר חשמלי המבוסס על ג'ילי X3, הושק ב-2021. ג'אומטרי E – קרוסאובר עירוני, הושק ב-2022. ג'אומטרי M2 – מכונית מיני, הושקה ב-2022. רכביה של גיאמטרי נמכרם בעיקר בסין אך בנובמבר 2021 החל השיווק של דגם ה-C בישראל. בחודש מרץ 2022 מסרה גיאמטרי ישראל את דגם ה-1,000 מדגם C ועד לחודש מאי מסרה גיאמטרי ישראל למעלה מ-1,163 דגמי C. להלן נתוני המכירות של החברה בסין. להלן נתוני המכירות של החברה בישראל. ג'אומטרי A גימאומטרי C מדיה וקבצים בנושא ג'אומטרי בוויקישיתוף אתר האינטרנט הרשמי של ג'אומטרי China's Geely Launches New Electric Car Brand 'Geometry, באתר ניו יורק טיימס, ‏11 באפריל 2019 cartube, גילי ג'אומטרי C החשמלי: בישראל ברבעון הרביעי של 2021, באתר cartube cartube, ג'ילי ישראל מסרה החודש את החשמלית ה-1,000 מדגם ג'אומטרי C, באתר cartube ג'אומטרי – נתוני מכירות בסין, באתר carsalesbase ג'ילי גאומטרי C חדשה – מחירון, מבצעים והנחות על Geely Geometry C | קארזון, באתר www.carzone.co.il ערך זה הוא קצרמר בנושא יצרני רכב. אתם מוזמנים לתרום לוויקיפדיה ולהרחיב אותו.
ג'אומטרי C

ג'אומטרי C (באנגלית: Geometry C) היא מכונית חשמלית במרכב קרוסאובר, בעלת חמישה מקומות ישבה, שמיוצרת על ידי ג'אומטרי משנת 2020. היא הוצגה במאי 2020, והגיעה לישראל ב-7 באוקטובר 2021 עם שיווק שהחל ב-1 בנובמבר 2021. היא כוללת מנוע חשמלי המספק כ-204 כ"ס. סוללת ליתיום יון בקיבולת 53 קוט"ש המאפשרת טווח נסיעה חשמלי של 350 ק"מ או סוללת ליתיום-יון בקיבולת 70 קוט"ש המאפשרת טווח נסיעה חשמלי של 460 ק"מ. התאוצה מ-0 ל-100 קמ"ש אורכת 6.9 שניות (סוללה 53 קוט"ש) או 7.0 שניות (סוללה 70 קוט"ש) והמהירות המרבית עומדת על 150 קמ"ש. קצב הטעינה המקסימלי בטעינה איטית עומד על 11.04 קוט"ש - 16 אמפר בטעינה תלת פאזית. קצב הטעינה המקסימלי בטעינה מהירה עומד על 75 קוט"ש. היא מתיחת הפנים לג'אומטרי C, היא נחשפה ב-28 באוגוסט 2022. בשלב זה לא ברור האם הג'אומטרי M6 מחליפה בפועל את הג'אומטרי C או שהיא תימכר בסין במקביל. היא כוללת עיצוב חדש לגמרי לתא הנוסעים, העיצוב החיצוני לא שונה כמעט מהג'אומטרי C למעט הפגוש שקיבל עיצוב מעודכן. גם מערכות ההנעה שונו והטווח הוגדל אך ג'אומטרי לא מספקת את הנתונים לעת עתה. מבט קדמי מבט אחורי פנים המכונית מדיה וקבצים בנושא ג'אומטרי C בוויקישיתוף אתר האינטרנט הרשמי של ג'אומטרי C (בסינית קלאסית) Geely Geometry C Is An Impressive Electric Hatchback Only Sold In China, באתר insideevs, ‏26 במאי 2020 המשלוח הראשון של הג'אומטרי סי נחת בישראל – EV Magazine, באתר EV Magazine | מגזין רכב חשמלי, ‏2021-10-07 cartube, גילי ג'אומטרי C החשמלי 2022 בישראל - מחיר החל מ- 133,900 שקל - cartube, באתר www.cartube.co.il cartube, ג'ילי חושפת בסין את הג'אומטרי C החדשה 2023 - ג'אומטרי M6, באתר cartube ערך זה הוא קצרמר בנושא כלי רכב. אתם מוזמנים לתרום לוויקיפדיה ולהרחיב אותו.
Halo (סדרת טלוויזיה)

Halo היא סדרת טלוויזיה מדע בדיונית לייב אקשן, המבוססת על זיכיון משחקי הווידאו Halo. הסדרה מתמקדת במאה ה-26 במלחמה בין פיקוד החלל של האו"ם לברית חייזרית. בסדרה מככבים פבלו שרייבר, נטשה מקאלהון, צ'ארלי מרפי, ג'ן טיילור, שבאנה עזמי, בוקים וודבין, קייט קנדי, נטשה קלזק, ירין הה ובנטלי קאלו. אוטו באת'רסט משמש כבמאי עם סטיבן ספילברג כמפיק בפועל. העונה הראשונה הושקה בשירות Paramount + ב-24 במרץ 2022. בפברואר 2022, טרם עליית העונה הראשונה, הסדרה חודשה לעונה שנייה. ביולי 2024 הסדרה בוטלה אחרי שתי עונות. סכסוך אפי במאה ה-26 בין האנושות לבין איום זר המכונה הברית. סיפורים אישיים ישולבו במעשי פעולה, הרפתקאות וחזון לעתיד עשיר. פבלו שרייבר בתפקיד מאסטר צ'יף הקצין ג'ון-117, חייל-על מתנשא המכונה "ספרטאן" נטשה מק'להון בתפקיד ד"ר קתרין האלסי, מדענית מטעם האו"ם ויוצרת פרויקט ספרטאן II. ירין הא בתפקיד קוואן הא צ'רלי מרפי בתפקיד מייק שבאנה עזמי בתפקיד האדמירל מרגרט פרנגוסקי, מנהלת ONI. בוקים וודביין בתפקיד Soren-066 זית גריי בתפקיד מירנדה קיז קייט קנדי בתפקיד קאי-125 נטשה קולזאק בתפקיד ריז-028 בנטלי קאלו בתפקיד ואנאק 134 ברן גורמן בתפקיד וינשר גראת' דני ספאני בתפקיד לא ידוע ג'ן טיילור תדבב את קורטנה, בינה מלאכותית. בינואר 2024, יצא הטריילר הרשמי הראשון של העונה השנייה של הסדרה. שני הפרקים הראשונים של העונה השנייה צפויים לצאת ב-8 בפברואר בפרמאונט+, עם פרקים חדשים שיצאו מדי שבוע לאחר בכורת העונה. אתר האינטרנט הרשמי של Halo (באנגלית) Halo, ברשת החברתית פייסבוק Halo, ברשת החברתית אקס (טוויטר) Halo, ברשת החברתית אינסטגרם "Halo", במסד הנתונים הקולנועיים IMDb (באנגלית) "Halo", באתר Rotten Tomatoes (באנגלית) "Halo", באתר Metacritic (באנגלית) "Halo", במסד הנתונים הקולנועיים KinoPoisk (ברוסית) "HALO (working title): Live-Action Series coming to SHOWTIME - Official Series Site | SHOWTIME". SHO.com (באנגלית אמריקאית). נבדק ב-2020-05-05. Bailey, Kat; Bankhurst, Adam (30 בינואר 2022). "Halo TV Series Release Date Revealed". TheVerge. נבדק ב-24 במרץ 2022. {{cite web}}: (עזרה) Clark, Mitchell; Roth, Emma (15 בפברואר 2022). "The Halo TV show is already renewed for a second season". IGN. נבדק ב-24 במרץ 2022. {{cite web}}: (עזרה) Otterson, Joe (18 ביולי 2024). "'Halo' Canceled After Two Seasons at Paramount+". Variety. נבדק ב-19 ביולי 2024. {{cite web}}: (עזרה) Petski, Denise (28 ביוני 2018). "'Halo' Live-Action Series Based On Xbox Video Game Franchise Set At Showtime". Deadline Hollywood. נבדק ב-28 ביוני 2018. {{cite web}}: (עזרה) "Halo TV Show Recasts Cortana, Will Now be Played by Longtime Voice Actress Jen Taylor". DualShockers (באנגלית). 2020-11-11. נבדק ב-2020-11-11. Skrebels, Joe (11 בנובמבר 2020). "Halo TV Series Recasts Cortana With Original Voice Actress". IGN. נבדק ב-24 בפברואר 2021. {{cite web}}: (עזרה) Valerie Wu, ‘Halo’ Season 2 Trailer Promises Epic Interstellar Combat, Variety, ‏2024-01-11 (באנגלית אמריקאית)